CELEX: 32020R0685
Language: et
Date: 2020-05-20 00:00:00
Title: Komisjoni määrus (EL) 2020/685, 20. mai 2020, millega muudetakse määrust (EÜ) nr 1881/2006 seoses perkloraadi piirnormidega teatavates toiduainetes (EMPs kohaldatav tekst)

25.5.2020   
               
               
                  ET
               
               
                  Euroopa Liidu Teataja
               
               
                  L 160/3
               
            
         KOMISJONI MÄÄRUS (EL) 2020/685,
         20. mai 2020,
         millega muudetakse määrust (EÜ) nr 1881/2006 seoses perkloraadi piirnormidega teatavates toiduainetes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Komisjoni määruses (EÜ) nr 1881/2006 (2) on sätestatud teatavate saasteainete piirnormid toiduainetes.
                  
               
                     (2)
                  
                  
                     Toiduahelas olevaid saasteaineid käsitlev Euroopa Toiduohutusameti (edaspidi „toiduohutusamet“) teaduskomisjon (edaspidi „CONTAM-komisjon“) võttis 30. septembril 2014 vastu teadusliku arvamuse toidus sisalduva perkloraadiga seotud ohtude kohta rahvatervisele (3). CONTAM-komisjon kehtestas lubatava päevadoosi 0,3 mikrogrammi kehamassi kilogrammi kohta päevas, võttes aluseks kilpnäärme joodi omastamise pärssimise tervetel täiskasvanutel. CONTAM-komisjon tegi järelduse, et praegune hinnanguline toidu kaudu toimuv krooniline kokkupuude perkloraadiga võib olla ohtlik, eriti nooremate elanikkonnarühmade suuremate tarbijate puhul, kellel esineb kerge või mõõdukas joodipuudus. Lisaks võib praegune hinnanguline lühiajaline kokkupuude perkloraadiga olla ohtlik rinnalastele ja väikelastele, kes omastavad joodi väikestes kogustes.
                  
               
                     (3)
                  
                  
                     CONTAM-komisjon soovitas liikmesriikidel koguda täiendavaid andmeid perkloraadi esinemise kohta Euroopa toidus, eelkõige köögiviljades, imikute piimasegudes, piimas ja piimatoodetes, et veelgi vähendada ebakindlust riskihindamisel.
                  
               
                     (4)
                  
                  
                     Komisjoni soovitus (EL) 2015/682 (4) võeti vastu teadusliku aruande alusel eesmärgiga jälgida perkloraadi esinemist toidus, eelkõige toidus, millest on proove võetud pärast 1. septembrit 2013, kui kehtestati riskivähendusmeetmed.
                  
               
                     (5)
                  
                  
                     Toiduohutusamet hindas inimeste kokkupuudet perkloraadiga, võttes arvesse ameti andmebaasis olevaid andmeid perkloraadi esinemise kohta pärast 1. septembrit 2013 võetud proovides, ning avaldas 2017. aastal teadusliku aruande, mis käsitles hinnangut Euroopa elanikkonna toidu kaudu toimuvale kokkupuutele perkloraadiga (5).
                  
               
                     (6)
                  
                  
                     CONTAM-komisjon arutas toidus sisalduvat perkloraati käsitleva aruande tulemusi oma 87. täiskogu istungil 2017. aasta novembris (6) ning märkis, et selles aruandes hinnatud kokkupuutetasemed on suures osas kooskõlas CONTAM-komisjoni 2014. aasta arvamuses prognoositud tasemetega. Võttes arvesse varem kehtestatud lubatavat päevadoosi 0,3 μg kehamassi kg kohta päevas, kinnitas CONTAM-komisjon järeldust, et praegune krooniline ja lühiajaline kokkupuude perkloraadiga võib ohustada inimeste tervist.
                  
               
                     (7)
                  
                  
                     Seepärast on asjakohane kehtestada perkloraadi piirnormid nii toiduainetes, mis sisaldavad olulisel määral perkloraati ja suurendavad märkimisväärselt inimeste kokkupuudet perkloraadiga, kui ka toiduainetes, mis on olulised seoses haavatavate elanikkonnarühmade, näiteks imikute ja väikelaste võimaliku kokkupuutega kõnealuse ainega.
                  
               
                     (8)
                  
                  
                     Seetõttu tuleks määrust (EÜ) nr 1881/2006 vastavalt muuta.
                  
               
                     (9)
                  
                  
                     Toidukäitlejatele tuleks anda aega käesolevas määruses sätestatud uute nõuetega kohanemiseks. Perkloraadi piirnormide kohaldamist kõnealuste toiduainete suhtes tuleks seepärast edasi lükata.
                  
               
                     (10)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1881/2006 lisa muudetakse vastavalt käesoleva määruse lisale.
         
         
            Artikkel 2
            Käesoleva määruse lisas loetletud toiduaineid, mis on seaduslikult turule lastud enne 1. juulit 2020, võib jätkuvalt turustada kuni nende minimaalse säilivusaja või tarvitamise lõpptähtaja lõpuni.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. juulist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. mai 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  EÜT L 37, 13.2.1993, lk 1.
         
            (2)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
         
            (3)  Toidutarneahelas esinevate saasteainetega tegelev Euroopa Toiduohutusameti teaduskomisjon (EFSA CONTAM), 2014. Teaduslik arvamus toidus, eelkõige puu- ja köögiviljades sisalduva perkloraadiga seotud ohtude kohta rahvatervisele. EFSA Journal 2014; 12(10):3869, 106 lk doi:10.2903/j.efsa.2014.3869 http://www.efsa.europa.eu/en/efsajournal/pub/3869
         
            (4)  Komisjoni 29. aprilli 2015. aasta soovitus (EL) 2015/682 perkloraadi toidus esinemise seire kohta (ELT L 111, 30.4.2015, lk 32).
         
            (5)  EFSA (Euroopa Toiduohutusamet), D. Arcella, M. Binaglia ja F. Vernazza, 2017. Scientific Report on the Dietary exposure assessment to perchlorate in the European population. EFSA Journal (2017); 15(10):5043, 24 lk, https://doi.org/10.2903/j.efsa.2017.5043
         
            (6)  http://www.efsa.europa.eu/sites/default/files/event/171121-m.pdf
      
      
         
            LISA
            Määruse (EÜ) nr 1881/2006 lisasse lisatakse „9. jagu: perkloraat“:
            
               „9. jagu: perkloraat
               
               
                           Toode (1)
                        
                        
                           Piirnormid
                           (mg/kg)
                        
                     
                           9.
                        
                        
                           
                              Perkloraat
                           
                        
                        
                            
                        
                     
                           9.1.
                        
                        
                           Puu- ja köögivili,
                           välja arvatud:
                        
                        
                           0,05
                        
                     
                            
                        
                        
                           
                                       —
                                    
                                    
                                       kõrvitsalised ja lehtkapsas
                                    
                                 
                        
                           0,10
                        
                     
                            
                        
                        
                           
                                       —
                                    
                                    
                                       lehtköögiviljad ja maitsetaimed
                                    
                                 
                        
                           0,50
                        
                     
                           9.2.
                        
                        
                           Tee (Camellia sinensis), kuivatatud
                           Taime- ja puuviljatee, kuivatatud
                        
                        
                           0,75
                        
                     
                           9.3.
                        
                        
                           Imiku piimasegud, jätkupiimasegud, meditsiinilisel näidustusel kasutamiseks ettenähtud imiku- ja väikelastetoit ning väikelaste joogisegud (3)(4) (*1)
                           
                        
                        
                           0,01
                        
                     
                            
                        
                        
                           Imikutoit (3) (4)
                        
                        
                           0,02
                        
                     
                            
                        
                        
                           Teraviljapõhine töödeldud toit (3) (29)
                        
                        
                           0,01
                        
                     
            
               (*1)  Väikelaste joogisegud on piimapõhised joogid ja sarnased valgupõhised tooted, mis on ette nähtud väikelastele. Need tooted ei kuulu määruse (EL) nr 609/2013 (komisjoni aruanne Euroopa Parlamendile ja nõukogule väikelaste joogisegude kohta (COM/2016/0169 final) (https://eur-lex.europa.eu/legal-content/ET/TXT/PDF/?uri=CELEX:52016DC0169&qid=1559628885154&from=ET) kohaldamisalasse.“